Αθήνα, 04-02-2025

**Δελτίο Τύπου**

**Πρόσκληση σε Ενημερωτική Ημερίδα για  
Εκπαιδευτικούς Πρωτοβάθμιας & Δευτεροβάθμιας Εκπαίδευσης για τις  
«Δράσεις Ενεργού Πολίτη»**

**Θεσσαλονίκη, Δευτέρα, 10 Φεβρουαρίου 2025, 11:00 έως τις 14:00**

Το Ινστιτούτο Εκπαιδευτικής Πολιτικής (ΙΕΠ), σε συνεργασία με τη Γενική Γραμματεία Πρωτοβάθμιας, Δευτεροβάθμιας Εκπαίδευσης και Ειδικής Αγωγής του Υπουργείου Παιδείας, Θρησκευμάτων και Αθλητισμού (ΥΠΑΙΘΑ), προσκαλεί τους/τις εκπαιδευτικούς της Πρωτοβάθμιας και Δευτεροβάθμιας Εκπαίδευσης σε ενημερωτική ημερίδα με τίτλο: «Δράσεις Ενεργού Πολίτη».

Η ενημερωτική ημερίδα αποτελεί την τρίτη εκδήλωση παρουσίασης του νέου Προγράμματος Σπουδών «Δράσεις Ενεργού Πολίτη» και προώθησης πρωτοβουλιών που ενισχύουν την ενεργό πολιτειότητα. Η ημερίδα θα πραγματοποιηθεί τη Δευτέρα, 10 Φεβρουαρίου 2025, από τις 11:00 έως τις 14:00, στο Δημαρχείο Θεσσαλονίκης.

Η ημερίδα έχει ενημερωτικό χαρακτήρα και, ως εκ τούτου, δεν προβλέπεται η έκδοση βεβαιώσεων παρακολούθησης.

Το πρόγραμμα της εκδήλωσης βρίσκεται παρακάτω, ενώ περισσότερες πληροφορίες για τις «Δράσεις Ενεργού Πολίτη» μπορείτε να βρείτε στην ιστοσελίδα: <https://act.digitalschool.gov.gr/>.



**Πρόγραμμα Ενημερωτικής Ημερίδας**

|  |  |
| --- | --- |
| **Προσέλευση – Εγγραφές** | 10:30-11:00 |
| **Χαιρετισμοί**   * *Κυριάκος Πιερρακάκης*   *Υπουργός Παιδείας, Θρησκευμάτων και Αθλητισμού*   * *Ιωάννης Κατσαρός*   *Γενικός Γραμματέας Υ.ΠΑΙ.Θ.Α.*   * *Αλέξανδρος Κόπτσης*   *Περιφερειακός Διευθυντής Εκπαίδευσης Κεντρικής Μακεδονίας* | 11:00-11:30 |
| **Δράσεις Ενεργού Πολίτη**  *Σπυρίδων Δουκάκης, Πρόεδρος ΙΕΠ, Επ. Καθηγητής κ.* | 11:30-11:50 |
| **Δράσεις ενεργού πολίτη: οι αρχές και η φιλοσοφία ενός νέου Προγράμματος Σπουδών**   * *Κωνσταντίνος Δημόπουλος, Καθηγητής, Πανεπιστήμιο Πελοποννήσου* * *Χρυσή Χατζηχρήστου, Καθηγήτρια, Εθνικό και Καποδιστριακό Πανεπιστήμιο Αθηνών* | 11:50-12:10 |
| **Συζήτηση-Ερωτήσεις** | 12:10-12:30 |
| **Διάλειμμα** | 12:30-13:00 |
| **Ευρωπαϊκές δράσεις και συνέργειες του Ινστιτούτου Εκπαιδευτικής Πολιτικής: Κοινότητες πρακτικής εκπαιδευτικών και μαθητών/τριών για την ενεργό και βιώσιμη πολιτειότητα**  *Παρασκευή Τρούκη, Διευθύντρια ΙΕΠ* | 13:00-13:20 |
| **Πρόγραμμα Σπουδών και Παραδείγματα Δράσεων Ενεργού Πολίτη**  *Νικόλαος Χριστοδούλου, Σύμβουλος Β΄ ΙΕΠ, Συντονιστής της Μονάδας Εκπαιδευτικής Καινοτομίας* | 13:20-13:40 |
| **Συζήτηση & Λήξη Εργασιών** | 13:40-14:00 |